Diari Oficial de la Generalitat Valenciana


Sumari del DOGV 8881, del 13-08-2020 (2020/6638)

Informació pública relativa al projecte de decret, del Consell, de modificació del Pla d'ordenació dels recursos naturals (PORN) del Parc Natural del Túria.
------------------------------------------------------------------------------------------------------------------------------------------------------------

### Dades del document

Número de DOGV
:   8881

Data del DOGV
:   13-08-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/6638


Data del document
:   06-08-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació pública relativa al projecte de decret, del Consell, de modificació del Pla d'ordenació dels recursos naturals (PORN) del Parc Natural del Túria. [2020/6638]  
Atés que, com a conseqüència dels informes i al·legacions rebuts durant el tràmit de consultes, informació i participació pública realitzades mitjançant anunci publicat en el DOGV núm. 8435, de 30 de novembre de 2018, es pretén introduir canvis substancials en la versió d'aquest pla, se sotmet a informació pública, per un període de 45 dies, comptats a partir de l'endemà de la publicació del present anunci en el Diari Oficial de la Generalitat Valenciana (DOGV), de conformitat amb el que disposen l'article 53.2 i l'article 53.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Durant aquest període s'admetran, per al seu examen i consideració, noves al·legacions referides als canvis proposats i podran inadmetre's les que reiteren arguments i redunden en aspectes sobre els quals s'ha informat prèviament.  
Es posa a la disposició del públic l'esborrany de projecte del PORN, l'estudi ambiental i territorial estratègic, i la resta de documents exigibles per la normativa sectorial, a fi que presenten al·legacions, observacions o suggeriments sobre el seu contingut.  
Aquesta documentació podrà ser consultada en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica,  
http//:www.agroambient.gva.es, a través dels següents apartats:  
  
- Apartat ?Àrees/Medi Natural/Espais Naturals Protegits/Anuncis i Publicacions- accés directe al Pla d'Ordenació dels Recursos Naturals del Parc Natural del Túria.  
Les al·legacions, suggeriments o observacions han de dirigir-se i remetre's, per a la seua consideració al Servei de Gestió d'Espais Naturals Protegits de la Direcció General de Medi Natural i d'Avaluació Ambiental d'aquesta Conselleria, situat en la Ciutat Administrativa 9 d'Octubre, torre 1 (planta 3a), carrer de la Democràcia, 77, 46590 València.  
  
Tot això en compliment del que estableixen l'article 26 de la Llei 11/1994, de 27 de desembre, d'espais naturals protegits de la Comunitat Valenciana; els articles 16 a 18 de la Llei 27/2006, per la qual es regulen els drets d'accés a la informació, de participació pública i d'accés a la justícia en matèria de medi ambient; els articles 19 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient a la Comunitat Valenciana, i l'article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
  
València, 6 d- agost de 2020.- La secretaria autonòmica d'Emergència Climàtica i Transició Ecològica: Paula Tuzón i Marco.